open-index/open-wikipedia-markdown huggingface dataset:
Sebastian Samuelsson

**Sebastian Samuelsson** (født 1997) er en svensk skiskytter.

Han deltok under vinter-OL 2018 i Pyeongchang hvor han ble olympisk mester da han var med på Sveriges lag som vant stafetten. Han tok sølv på jaktstarten 12. februar 2018.

Samuelsson ble verdensmester på fellesstart under VM i skiskyting 2023 i Oberhof. Han deltok på både det svenske laget som tok bronse på miksstafett og på Sveriges lag som vant stafett i VM i skiskyting 2024 i Nové Město na Moravě i Tsjekkia.

## Referanser


## Eksterne lenker
*
Eva Krøvel

**Eva Krøvel** (født 3. februar 1910, død 3. januar 2005) var elev av Inga Jacobi og danset i flere av Jacobis koreografier på norske teaterscener. Krøvel var pedagog ved Statens Gymnastikkskole i 17 år, sekretær for Norsk Ballettforbund gjennom 25 år og ballettkritiker i nesten 40 år.  

Eva Krøvel var ballettanmelder i *[[Morgenposten]]* 1946-50, og senere i *[[Aftenposten]]* frem til 1985. Krøvel dekket både store og mindre forestillinger, og skrev om alle dansesjangre, fra ballettforestillingene i Den Norske Opera & Ballett til de nye og ukjente. Krøvel var også formann i Kritikerlaget for teater, musikk og ballett i fire år.

## Priser og utmerkelser
Eva Krøvel ble tildelt Danseinformasjonens ærespris i 1996, for sin bemerkelsesverdige innsats for å fremme dansens betingelser og posisjon i Norge.

## Referanser
Morteza Pashaei

**Morteza Pashaei** (persisk: مرتضی پاشایی‎, født 13. august 1984 i Teheran, død 14. november 2014 samme sted) var en iransk musiker, komponist og popstjerne.

Pashaei studerte grafisk design og var svært interessert i musikk helt siden barndommen da han begynte å spille gitar. 3. november 2014, to tiår senere ble han innlagt på Teherans Bahman sykehus og diagnostisert med magekreft. Kjemoterapi ble igangsatt mot den aggressive kreften, men forsøket feilet og han døde 14. november 2014, 30 år gammel.

## Tidlig liv
Pashaei ble født 11. august 1984 i Aryashar i Teheran. Han var interessert i musikk og begynte å spille gitar som fjortenåring. I tillegg til gitar spilte han også piano og skrev mange av sine egne låter. Han studerte grafisk design ved Islamic Azad-universitetet og ble uteksaminerte i 2008.

## Karriere
Pashaei begynte som profesjonell musiker i 2009 ved å legge musikk ut på nettet, og da spesielt på YouTube. Som artist var han kjent for å være svært innovativ. Han er best kjent for Yeki Hast (2012). Til tross for sin sosiale status var Morteza kjent for å være veldig jordnær og viste alltid sin takknemlighet og kjærlighet overfor fansen. Fansen hans kaller han for «Emperator», som bokstavelig talt betyr keiser, fordi han var keiseren av popmusikk i Iran.

## Kreft
Sent i 2013 ble det annonsert at Pashaei ble diagnostisert med magekreft. Hans nærmeste avviste nyheten, men nettsiden til den unge musikeren annonserte at hans planlagte konserter hadde blitt kansellert grunnet sykdom. Han dukket opp med hatt på TV en måned senere og snakket om sykdommen han hadde. Han undergikk en omfattende operasjon før han annonserte nyhetene.

Den 3. november 2014 ble Pashaei overført til Baham i Teheran og journalført under intensivavdelingen på sykehuset. Hans fysiske form ble forverret og tusen av fans samlet seg rundt sykehuset hvor han holdt til. Til tross for sykdommen ga Pashaei aldriopp og kjempet til det siste. Ifølge legen hans holdt styrken hans han i live i ett år. Han sa også at Pashaei ennå hadde håp om å overleve etter en siste behandling og hadde håp om å overleve slik at han kunne opptre i Toronto i Canada den 29. november 2014 som skulle være den første konserten på hans kanadiske og internasjonale turne.

## Referanser


## Eksterne lenker
*
Snipefugler

* se inndeling

**Snipefugler** (Scolopaci) er en underorden av ordenen vade-, måse- og alkefugler som består av fem familier med hovedsakelig vadefugler. Snipefugler blir også av og til kalt **vadefugler** (Limicoli), men siden ikke alle er regulære vadere foretrekkes Scolopaci. Slettevandrerfamilien (Pedionomidae) er basal og i henhold til Gibson & Baker (2012) søster til alle andre i gruppen med snipefugler. Gruppen teller cirka 107 arter, hvorav snipefamilien er den desidert mest tallrike.

## Taksonomi
Ei endemisk og tidligere ukjent linje med vadere (Charadriiformes: Scolopaci) har blitt beskrevet fra tidlig miocen-deponier (19–16 Ma) på New Zealand. *[[Hakawai melvillei]]* representerer det første før-kvartære beviset for en slik klade på New Zealand, og er det tidligste beviset for australsk reproduksjon av medlemmer i Scolopaci. *H. melvillei* var en representant for kladen som består av rypesnipefamilien (Thinocoridae) og slettevandrerfamilien (Pedionomidae). Detaljer i det fossile beviset antyder, at *H. melvillei* tilhører en utdødd søstergruppe av pedionomidene.

## Inndeling
Inndelingen følger i hovedsak Taxonomy in Flux i henhold til Boyd (2016), som i all vesentlighet støttes av HBW Alive. Norske navn følger Norsk navnekomité for fugl og er i henhold til Syvertsen *et al.* (2008). Norske navn og beskrivelser i parentes er ikke offisielle.

* Charadriiformes, vade-, måse- og alkefugler
** Chionidi, slirenebbfugler
** Charadrii, lofugler
** Scolopaci (også kalt Limicoli), snipefugler (også kalt vadefugler), 5 familier, 5 underfamilier, 27 slekter, 107 arter
*** Pedionomidae, slettevandrerfamilien, 1 slekt, 1 art
*** Thinocoridae, rypesnipefamilien, 2 slekter, 4 arter
*** Rostratulidae, riksesnipefamilien, 2 slekter, 3 arter
*** Jacanidae, bladhønsfamilien, 6 slekter, 8 arter
*** Scolopacidae, snipefamilien, 5 underfamilier, 16 slekter, 91 arter
** Turnici, springvaktelfugler
** Lari, måkefugler

## Referanser




## Eksterne lenker
*
Egon Weng

**Egon Weng** (født 23. september 1924 i Århus i Danmark, død 26. januar 2013) var en dansk-norsk danser, koreograf og ballettpedagog.

Weng startet å danse hos den danske danselærerinnen Helga Egdø, men fikk også undervisning av Thea Jolles.

Han begynte sin dansekarriere i Århus sent på 1940-tallet, og danset etterhvert i flere musikaler og pantomimer ved Aarhus Teater, Pantomimeteatret i København, Malmö Stadsteater og Stora Teatern i Göteborg. På sistnevnte teater ble han ansatt i 1954, og da var først da han anså seg selv som profesjonell danser. Her fikk han også koreografioppgaver, begynte å undervise og han møtte den norske danseren Irene Newerman. De giftet seg i 1962, og da ble Weng norsk statsborger. De fikk to barn sammen.

I Norge jobbet Weng som danser og koreograf på Chat Noir, Centralteatret, Edderkoppen Teater, Oslo Nye Teater og i NRK. I 1963 åpnet han og Irene N. Weng en ballettskole og han startet å undervise fast på flere steder i Oslo. Egon Weng etablerte seg i Turnhallen i 1969 og underviste her frem til brannen i 1988. Etterhvert konsentrerte han seg om undervisningen, og ballettskolen hadde mange elever. Han underviste i flere lokaler i Oslo og på skolen som han og Irene N. Weng etablerte i Stavanger. Han underviste frem til han i 2004 fylte 80 år. Egon Weng døde i 2013, og etterlot seg en sønn.

## Priser og utmerkelser
Egon Weng fikk statens kunsterstipend for eldre fortjente kunstnere, Jorunn Kirkenærs Ballettpedagogiske stipend og Danseinformasjonens ærespris i 2004 for sin innsats innen dansen.

## Referanser


## Kilder
**Egon Weng – danser, koreograf og pedagog* av Monique Skavland Sunderland fra 2014, Kolofon forlag.
*Danseinformasjonens nekrolog, 13. januar 2013 
*Dybdeintervju i Dansearkivets historieprosjekt
Caelorrhina babaulti

***Caelorrhina babaulti*** er en bille som hører til gruppen gullbasser (Cetoniinae) i gruppen skarabider (Scarabaeoidea).

## Utseende
En middelsstor (30-35 millimeter), avlang, ensfarget skinnende grønn gullbasse. Pannen er fremstrakt, avrundet firkantet, noe innbuktet foran, uten tenner eller horn. Pronotum er rundet, avsmalnende forover. Dekkvingene er nesten jevnbrede, i spissen danner sømmen en liten tann.

## Levevis
De voksne billene eter gjerne frukt.

## Utbredelse
Arten er kjent fra Kongo, Burundi, Kenya og Uganda.

## Systematisk inndeling

* Ordenen biller, Coleoptera
** Underordenen Polyphaga
*** Overfamilien skarabider, Scarabaeoidea
**** Familien skarabider, (Scarabaeidae) Latreille, 1806 (eventuelt Cetoniidae)
***** Underfamilien Cetoniinae Fleming, 1821 
****** Stammen Goliathini Griffith & Pidgeon, 1832
******* Slekten *[[Caelorrhina]]* Hope, 1841 (ikke det samme som *[[Coelorrhina]]* Westwood!)
******** ***Caelorrhina babaulti*** Bourgoin, 1921

## Kilder
## Eksterne lenker
* ''Caelorrhina'' på Encyclopedia of life
* Bilde av arten
* Nettside om arten 
*
Chlorocala africana

***Chlorocala africana*** er en bille som hører til gruppen gullbasser (Cetoniinae) i gruppen skarabider (Scarabaeoidea). Denne formrike arten er vidt utbredt i Afrika.

## Utseende

En middelsstor (19-24 millimeter), avlang, metallisk farget gullbasse. Disse artene utmerker seg med særlig briljante metallfarger. Som vanlig for metalliske insekter kan fargen, som skyldes reflekser fra strukturer i overflaten og ikke pigmenter, variere svært mye innen samme art, hos denne arten er den gjerne grønnlig til purpurfarget eller blåaktig.

## Levevis
Larvene utvikler seg i død ved som er angrepet av hvitråte. De voksne billene kommer gjerne til sevjeutfloder og andre steder der søte plantsafter er tilgjengelige. Arten er regnet som ganske lett å holde i fangenskap og blir gjerne anbefalt for nybegynnere som vil prøve insektoppdrett 

## Utbredelse
Arten er vidt utbredt i tropisk Afrika (blant annet i Den Demokratiske Republikken Kongo, Kamerun, Uganda, Tanzania, Elfenbeinskysten, Ghana, Togo).

## Systematisk plassering

* Ordenen biller, Coleoptera
** Underordenen Polyphaga
*** Overfamilien skarabider, Scarabaeoidea
**** Familien skarabider, (Scarabaeidae) Latreille, 1806 (eventuelt Cetoniidae)
***** Underfamilien Cetoniinae Fleming, 1821 
****** Stammen Goliathini Griffith & Pidgeon, 1832
******* Slekten *[[Chlorocala]]* Kirby & Spence, 1828
******** ***Chlorocala africana*** (Drury, 1773) – blir delt opp i ca. 16 underarter:
********* *Chlorocala africana africana* (Drury, 1773)
********* *Chlorocala africana camerunica* (Moser, 1910)
********* *Chlorocala africana insularis* (Schauer, 1941)
********* *Chlorocala africana kilimana* (Kolbe, 1907)
********* *Chlorocala africana massaica* Allard, 1991
********* *Chlorocala africana meridionalis* (Schürhoff, 1935)
********* *Chlorocala africana mutica* (Harold, 1878)
********* *Chlorocala africana nigritarsis* (Schürhoff, 1935)
********* *Chlorocala africana oertzeni* Kolbe, 1895
********* *Chlorocala africana opalina* Allard, 1991
********* *Chlorocala africana pembana* Allard, 1991
********* *[[Chlorocala smaragdina|Chlorocala africana smaragdina]]* (Voet, 1779) - nå ofte regnet som en egen art
********* *Chlorocala africana sodwana* Allard, 1991
********* *Chlorocala africana subsuturalis* (Kraatz, 1891)
********* *Chlorocala africana tschindeana* (Schoch, 1898)
********* *Chlorocala africana umtaliensis* (Schauer, 1941)
********* *Chlorocala africana viridis* (Kolbe, 1897)

## Referanser


## Eksterne lenker
* ''Chlorocala'' på Encyclopedia of life
* Oversikt over noen av artene, med bilder
*
John-Erik Vika

**John-Erik Vika** (født 1963) er en norsk lokalpolitiker
som representerer Senterpartiet. I 2015 ble han valgt til ordfører i Eidsvoll kommune.
Vika kom fra stillingen som politioverbetjent og seksjonssjef for politiets utlendingsenhet på Gardermoen. Fra 22. oktober 2021 til 4. februar 2025  var han statssekretær for justisminister Emilie Mehl og hadde permisjon fra ordførervervet i Eidsvoll.

I perioden  2017–2021 var han vararepresentant nr. 4 for Akershus til Stortinget.

## Referanser




## Eksterne lenker
*
Meldungen aus Norwegen

***Meldungen aus Norwegen*** (Rapporter fra Norge) er en serie av rapporter om situasjonen i det okkuperte Norge under andre verdenskrig, laget ved Oslo-avdelingen av tyske Sicherheitsdienst (SD). Rapportene ble redigert av Georg Wolff og distribuert til tyske militære ledere i Norge og Tyskland. De var vanligvis oppdelt med et avsnitt om den generelle situasjonen (tysk: *Allgemeine Lage*) et om motstandsbevegelsen (tysk: *Gegner*) og andre detaljer (tysk: *Lebensgebiete*).

## Referanser
Rosesilkeurt

**Rosesilkeurt** *Asclepias syriaca* er en flerårig urt i gravmyrtfamilien som hører hjemme i østlige Nord-Amerika.

Den blir 0,6–2 m høy og vokser fra en dyp jordstengel. Hele planten inneholder hvit melkesaft. Bladene er korsvis motsatte med kort bladstilk. De er 10–20 cm lange, 5–11 cm brede med noen få hår på oversiden og tett hårete under. Blomstene dufter og er hvite, rosa eller purpur. De sitter 20–130 sammen i en skjermlignende kvast i de øvre bladhjørnene. Frukten er en spindelformet, 8–15 cm lang belgkapsel med mange silkehårete frø.

Rosesilkeurt er utbredt i sørøstlige Canada og østlige USA. Den vokser langs innsjøer, tjern og vassdrag, på prærie, i skog- og vegkanter og på brakkmark. Arten er naturalisert på dyrket mark og tørt grasland mange steder i Europa og Japan. Den kan være et plagsomt ugras som reduserer avlingene av havre, soyabønner, blålusern, durra, hvete og mais.

Planten inneholder giftige glykosider, cardenolider, som virker på hjertet. Flere ulike grupper av insekter har likevel spesialisert seg på å ete den. Mange av insektene bevarer giftstoffene i kroppen, har sterke varselfarger og inngår i systemer med müllersk mimikry. Blant disse er de oransje og svarte åmene til monarksommerfuglen, oransje bladlus, den oransje og svarte tegen *[[Oncopeltus fasciatus]]* og de røde og svarte billene i slekta *[[Tetraopes]]*.

Rosesilkeurt dyrkes som prydplante i hager på grunn av de interessante fruktene. Den er også litt brukt som nytteplante. Frøhårene isolerer godt og brukes i puter og som fôr i vinterjakker. De ble brukt i redningsvester som erstatning for kapok under andre verdenskrig. Planten er også blitt brukt til å produsere fiber, søtstoffer og gummi.

## Galleri

Заросли ваточника сирийского.JPG|Habitat og vekstform
Asclepias syriaca1.jpg|Blomster
Aphids on milkweed stem.JPG|Oransje bladlus
Asclepias syriaca (5037477654).jpg|Lukkede belgkapsler
Common Milkweed (Asclepias syriaca) 02.jpg|Åpne belgkapsler


## Referanser




## Eksterne lenker
*
Vättlefjäll

**Vättlefjäll** er et skogsområde og en gammel statsallmenning som avgrenses av Göta älv-dalen i vest, Alefjäll i nord, sjøen Mjörn i nordøst og Lärjeåns-dalen i sør. Området strekker seg igjennom Gøteborg- og Lerum kommuner i Västergötland. I den sørlige delen finnes Vättlefjälls naturreservat som er et Natura 2000-område.

Opprinnelig kommer navnet Vättlefjäll fra den herredsallmenning som de bofaste innbyggerne i Vättle härad helt siden middelalderen kunne benytte til å skaffe seg byggematrialer og ved.
Petra Hynčicová

**Petra Hynčicová** (født 1. mai 1994) er en tsjekkisk langrennsløper og skiskytter. Hun kom på niendeplass sammenlagt i kontinentalcupen Slavisk Cup i langrenn 2013/14. 
 
## Idrettskarriere
### Sesongen 2010/11
Hynčicová deltok i kontinentalcupen Slavisk Cup i langrenn 2010/11, og endte der på 68.-plass sammenlagt med 12 poeng. Hun deltok i European Youth Olympic Festival («Europeisk Ungdoms-OL») i 2011, og endte der på 22.-plass på 5 km og 30.-plass på sprinten. 

### Sesongen 2011/12
I Slavisk Cup i langrenn 2011/12 fikk hun en ellevteplass som beste enkeltresultat, og hun endte på 41.-plass sammenlagt med 30 poeng. Under Vinter-OL for ungdom 2012 kom hun på tiendeplass på sprinten og 30.-plass på 5 km klassisk. På mix-stafetten kom Tsjekkia på 12.-plass. 

### Sesongen 2012/13
Hun fikk til sammen 99 poeng i Slavisk Cup i langrenn 2012/13, og endte med det på 25.-plass sammenlagt. 

Junior-VM på ski 2013 ble arrangert i Liberec, og Hynčicová kom der på 38.-plass på sprinten, 37.-plass på 5 km klassisk og 44.-plass på 10 km skiatlon. Hun deltok også på Tsjekkias stafettlag som kom på niendeplass på stafetten. 

### Sesongen 2013/14
Hynčicová vant juniorsprinten under Bruksvallarna i november 2013. I kontinentalcupen Slavisk Cup i langrenn 2013/14 fikk hun en andreplass på sprint som beste plassering i enkeltrenn, og endte på niendeplass sammenlagt med 174 poeng. Sandra Schützová vant slavisk cup denne sesongen. Hun debuterte i Verdenscupen i langrenn 1. mars 2014, med en 62.-plass på sprinten i Lahtis.

### Sesongen 2014/15
I november - desember 2014 deltok hun i US Super Tour. Der kom hun på åttendeplass på den ene sprintetappen, og endte til slutt på 25.-plass med 59 poeng. 

I USA-mesterskapet i langrenn 2015 deltok hun på 30 km fri teknikk, og kom der på 30.-plass.  

### Sesongen 2015/16
I US Super Tour 2015/16 ble henne beste enkeltresultat en femteplass på sprint, og sammenlagt kom hun på 35.-plass med 34 poeng. Caitlin Patterson vant US Super Tour denne sesongen.  

Hun deltok i U23-VM på ski 2016 i Râșnov i Romania. Der ble hennes beste plassering 21.-plass på 10 km fri teknikk. På sprinten kom hun på 28.-plass, og på 10 km klassisk kom hun på 32.-plass.  

### Sesongen 2016/17
Igjen deltok Hynčicová i US Super Tour, og i sesongen 2016/17 kom hun på 19.-plass sammenlagt, med 78 poeng, etter blant annet to sjetteplasser i enkeltrenn. I USA-mesterskapet i langrenn 2017 kom hun på niendeplass på sprinten og på 10 km fri teknikk. 

Under U23-VM på ski 2017 deltok hun på tre distanser. På sprinten kom hun på 20.-plass, og 10 km fri teknikk kom hun på 17.-plass. I tillegg kom hun på 22.-plass på 15 km skiatlon. 

### Sesongen 2017/18
Hynčicová debuterte i Alpen Cup i langrenn 9. desember 2017, med en femteplass på 10 km klassisk i Premanon-Les Tuffes.  

Hun deltok i USA-mesterskapet på ski 2018 i Anchorage, der hun fikk bronse på sprinten i fristil og kom på femteplass i sprinten i klassisk stil. Hun deltok også på 10 km fri teknikk, og kom der på 5.-plass. 

Hun representerte Tsjekkia under Vinter-OL 2018, og kom der på 47.-plass på 30 km skiatlon.

## Referanser


## Eksterne lenker
* 
*  Profil hos Vinter-OL 2018
Sambaskoler

**Sambaskoler** (på portugisisk *Escolas de Samba* er folkelige foreninger som har som fremste mål å paradere i forbindelse med et karnevalsopptog. Opprinnelsen er fra Rio de Janeiro i Brasil. 

Under paraden presenteres helst et tema (*enredo*) til lyden av en slagverkssgruppe (*bateria*), og gruppens medlemmer anvender diverse utkledninger som relaterer seg til det valgte tema. En sambaskoles parade er sammensatt av flere undergrupper, og kan bestå av opp til 5.000 medlemmer.

Sambaskolens parade er en form for folkeopera på gateplan, og har siden midten av 1930-årene representert høydepunktet i karnevalet i Rio de Janeiro. Det finnes imidlertid sambaskoler i nesten alle brasilianske delstater samt i mange land i verden.

## Litteratur
* FERREIRA, Felipe. O livro de ouro do carnaval brasileiro. Rio de Janeiro: Ediouro, 2005.
* ARAÚJO, Hiram. Carnaval: seis milênios de história. Rio de Janeiro: Gryphus, 2003.
* MORAES, Eneida de. História do carnaval carioca. Rio de Janeiro: Record (1958) 1987.
* FERREIRA, Felipe. Inventando carnavais: o surgimento do carnaval carioca no século XIX e outras questões carnavalescas. Rio de Janeiro: Editora UFRJ, 2005.
* NÓBREGA FERNANDES, Nélson da. *Escolas de Samba: Sujeitos Celebrantes e Objetos Celebrados*. Rio de Janeiro: Coleção Memória Carioca, vol. 3, 2001. https://web.archive.org/web/20090219131144/http://www.rio.rj.gov.br/arquivo/anexo/samba.pdf
Falles

**Falles** (valensiansk: *Falles*, entall *Falla*, spansk *Fallas*) er en spansk høytid til ære for den hellige Josef i Valencia og i området rundt. Den blir avholdt årlig i fire dager frem til 19. mars, helgendagen til Josef.

Festen ble medtatt på UNESCOs liste over immateriell kulturarv den 30. november 2016.

## Beskrivelse
Josef fra Nasaret er vernehelgen for Valencia. Feiringen varer fra 15. til 19. mars, men allerede 1. mars begynner feststemningen å gjøre seg gjeldende med kinaputter og fyrverkeri.

Hvert nabolag i byen har en gruppe som planlegger feiringen og organiserer innsamlinger som fester og paellamåltid. Hver gruppe (*casal faller* eller *comissió fallera*) lager en konstruksjon kalt en *falla* som blir brent i høytiden.

## Galleri

Fallers marching band.jpg|*La despertà*, et korps marsjerer gjennom en smågate om morgenen.
Falleras.jpg|Falleres under *replegà*.
xaraguell.jpg|Tradisjonell *saragüells*-drakt for menn.
Bomber faller.jpg|*La cremà*, 2002.
Falla Plaza del Ayuntamiento 2015 (1).jpg|Fallaen til kommunen Valencia i 2015


## Referanser


## Eksterne lenker
*
Mellem Romerike

**Mellem Romerike** var en valgkrets i Akershus amt ved stortingsvalgene fra 1906 til 1918. Ved disse stortingsvalgene praktiserte man en valgordning med direkte flertallsvalg i enmannskretser. Mellem Romerike valgte således én representant og én personlig vararepresentant.

Valgkretsen Mellem Romerike bestod av herredene Skedsmo, Lillestrøm, Nittedalen, Lørenskogen, Gjerdrum, Ullensaker og Nannestad med rundt 23&nbsp;000 innbyggere og 12&nbsp;000 stemmeberettigede etter innføringen av kvinnelig stemmerett.

## Valgresultat

(1)Venstres kandidat i første valgomgang stilte i andre valgomgang som varakandidat for Høyres representant. Han tapte avstemmingen.

## Stortingsrepresentanter

## Referanser
Rosenmontag

***Rosenmontag*** (tysk, «rosemandagen») er høydepunktet under karnevalsesongen i land som Sveits, Tyskland og Østerrike. Den faller på blåmandagen før askeonsdag, den dag som innleder begynnelsen av påskefasten.

## Referanser


## Eksterne lenker
*
Amiga Fast File System

**Amiga Fast File System** (AFFS eller også FFS) er et filsystem som benyttes på Amiga personlige datamaskiner. Det forrige filsystemet for Amiga ble ofte omtalt som AmigaDOS, men er idag kjent som Amiga Old File System (OFS). OFS, som primært var konstruert for disketter, var for treg sammenlignet med datidens harddiskbaserte filsystemer. FFS skiller seg fra sin forgjenger primært gjennom fjerningen av redundant informasjon. Datablokker inneholder ikke noe annet enn data, noe som tillater filsystemet å overføre store datamengder direkte fra verts-adapteren til destinasjonen.

## Eksterne lenker
*The ADFlib Page og ADF File specs
*The ADF specs, i LHA format fra Aminet
Chlorocala suturalis

***Chlorocala suturalis*** er en bille som hører til gruppen gullbasser (Cetoniinae) i gruppen skarabider (Scarabaeoidea).

## Utseende
En middelsstor ( millimeter), avlang, blank gullbasse. Hodet og pronotum er svarte (pronotum kan også være helt rødlig), hodet med bredt gulaktige sidekanter. Dekkvingene er gjerne lyst grønnlige med en bred, svart sømstripe. Helmørke individer forekommer.

## Levevis
Larvene utvikler seg i død ved som er angrepet av hvitråte. De voksne billene kommer gjerne til sevjeutfloder og andre steder der søte plantsafter er tilgjengelige.

## Utbredelse
Arten er kjent fra Kamerun, Senegal, Ghana og Elfenbeinskysten.

## Systematisk plassering

* Ordenen biller, Coleoptera
** Underordenen Polyphaga
*** Overfamilien skarabider, Scarabaeoidea
**** Familien skarabider, (Scarabaeidae) Latreille, 1806 (eventuelt Cetoniidae)
***** Underfamilien Cetoniinae Fleming, 1821 
****** Stammen Goliathini Griffith & Pidgeon, 1832
******* Slekten *[[Chlorocala]]* Kirby & Spence, 1828
******** ***Chlorocala suturalis*** (Fabricius, 1775) 
********* ***Chlorocala suturalis nigricollis*** Kraatz, 1880 - noen ganger regnet som en egen art
********* ***Chlorocala suturalis suturalis*** (Fabricius, 1775)

## Eksterne lenker
* 
* Oversikt over noen av artene, med bilder
* Bilde av arten
Urša Križnar

**Urša Križnar** (født **Bogataj**; 7. mars 1995 i Ljubljana) er en slovensk skihopper som representerer SSK Ilirija. Hun tok OL-gull i normalbakke i Vinter-OL 2022 i Beijing.

## Karriere
### Kontinental- og verdenscup
Hun debuterte internasjonalt i kontinentalcupen i 2008/09-sesongen med 29.-plass i Toblach 21. januar 2009, mens hennes beste resultat er en 2.-plass fra Rovaniemi 29. november 2011.

Hun debuterte i verdenscupen i 2011/12-sesongen med 20.-plass i åpningsrennet på Lillehammer 3. desember 2011. 8. februar 2019 tok hun sin første pallplassering i verdenscupen med en tredjeplass på hjemmebane i Ljubno. 26. februar 2022 tok hun sin første verdenscupseier da hun vant det første rennet i Hinzenbach, og fulgte opp dette med å vinne begge rennene i verdenscupavslutningen i Oberhof. Hun endte på tredjeplass sammenlagt i 2021/22-sesongen.

Bogataj falt og ødela korsbåndet i venstre kne i verdenscuprennet Ljubno 1. januar 2023 og gikk derfor glipp av resten av 2022/23-sesongen, inkludert VM på ski på hjemmebane i Planica.

### Mesterskap
Bogataj mesterskapsdebuterte i Junior-VM på ski 2011 i Otepää med en 11. plass. Året etter, i junior-VM på ski 2012 i Erzurum, ble det bare en 31.-plass i den individuelle konkurransen, men bronsemedalje i lagkonkurransen.

Hun tok laggull og en 5.-plass individuelt i Junior-VM på ski 2013 i Liberec, mens hun en måned senere endte på 17.-plass i senior-VM i Val di Fiemme.

I Junior-VM på ski 2014 i Val di Fiemme ble det lagsølv og en 6.-plass individuelt på Bogataj, mens det i Junior-VM på ski 2015 i Almaty ble det 4.-plass individuelt og 5.-plass i lagkonkurransen.

Under Ski-VM 2021 i Oberstdorf tok hun sølv i lagkonkurransen, sammen med Nika Križnar, Špela Rogelj og Ema Klinec.

I Vinter-OL 2022 tok hun gull i normalbakkerennet. Hun var også med på å ta gull i mikslagskonkurransen sammen med Križnar, Timi Zajc og Peter Prevc.

## Referanser


## Eksterne lenker
*
Den internasjonale romdagen

**Den internasjonale romdagen** (også kjent som **Internasjonal dag for mennesker i verdensrommet**) er en FN-dag som avholdes 12. april. Dagen er valgt av FNs generalforsamling som «The International Day of Human Spaceflight» og er årsdagen for den russiske kosmonauten Jurij Gagarins første tur ut i rommet i 1961. Russland har feiret denne dagen hvert år siden ettårsjubileet i 1962 der dagen kjent som «Kosmonautdagen».

Denne dagen feirer også den første amerikanske romfergen, STS-1 (*[[Columbia (romferge)|Columbia]]*), som ble skutt opp 12. april 1981.

## Se også
* Liste over FN-dager
* Den internasjonale asteroidedagen

## Referanser




## Eksterne lenker
*  International Day of Human Space Flight, via FN
*  World Space Week, via FN – Avholdes årlig 4.–10. oktober
*  United Nations Office for Outer Space Affairs (UNOOSA)
*  Committee on the Peaceful Uses of Outer Space (COPUOS)
* Internasjonal dag for mennesker i verdensrommet , via FN-sambandet
Babij Jar (band)

**Babij Jar** er et norsk rockeband tablert i 1979 med tilknytning til new wave-miljøet på 1980-tallet i Oslo. Musikalsk er bandet inspirert blant annet av Velvet Underground, Iggy Pop og fransk chanson-tradisjon. Bandnavnet er hentet fra en massakre under andre verdenskrig, i Babij Jar i Ukraina. De senere årene har Babij Jar hatt sporadiske konserter, blant annet med et program av Lou Reed-klassikere.

## Medlemmer
Den mest stabile besetningen besto av:

* Paul Værlien - vokal
* Carl I. Delingsrud - gitar 
* Per Biørn Amundsen - gitar 
* Bjørn Rølla - bass 
* Ole Randers - klaver 
* Rolf Bakken - trommer

## Diskografi
### Singler
* 1980 *«Ice Age»*, (på Zado Records) 
* 1986 *«Gazing at Asia»* (på Uniton Records) 
### Album
* 1985 *The Night Before* (på Uniton Records)
* 1986 *Stalingrad* (på Uniton Records)
### Andre utgivelser
* 1980 *[[Sjokk Rock]]* (konsertalbum, deltok med låta «Donk - Donk») 

## Referanser


## Eksterne lenker
* 
*
Aleksandra Kustova

**Aleksandra Gennadjevna Kustova** (; født 26. august 1998 i Magadan) er en russisk skihopper.

## Karriere
3. januar 2014 debuterte hun i verdenscupen i skihopping i Tsjajkovskij, hvor hun ikke nådde finaleomgangen med en 44.-plass.

Kustova tok lagsølv med de russiske juniorjentene under Junior-VM på ski 2015 i Almaty, på lag med Darja Grusjina, Marija Jakovleva og Sofja Tikhonova. Hun gjentok bedriften under Junior-VM på ski 2018 i Kandersteg, denne gang på lag med Ksenija Kablukova, Lidija Jakovleva og Sofja Tikhonova.

Under Vinter-OL 2022 i Beijing, ble hun nummer 17 i normalbakkerennet.

## Referanser


## Eksterne lenker
*
Boreas bortfører Oreithyia

***Boreas bortfører Oreithyia*** er et maleri fra omkring 1615 av den flamske maleren Peter Paul Rubens. 

## Motiv
Motivet er hentet fra gresk mytologi og viser den bevingede vinterguden Boreas som bortrøver den athenske prinesse Oreithyia. Vinterguden har bulnende kinn, hvitt skjegg og hår og er iført en olivengrønn tunika. Han tvinger prinsessen opp i armene sine, mens hun stritter med all sin tyngde bakover. Prinsessen er drapert i hvitt og i rødt og har opprevne flettinger i håret. Under de to ses fire putti engasjert i en sneballkamp. Motivet fyller nesten hele billedflaten.

## Mytologi
Boreas var vintergud og gud for nordenvinden, en av de fire anemoiene. Han søkte en hustru og kidnappet og bortførte kong Erekhtheus av Athens datter, mens hun lekte med vennene sine ved en elvebredd. Sammen fikk paret blant andre barna Khione og de bevingede sønnene, boreadene.

## Proveniens
Bildet ble skjenket akademiet i Wien før 1822 av kunstsamleren Anton Franz de Paula Graf Lamberg-Sprinzenstein, og kan ses i Akademie der bildenden Künste under tittelen *Boreas entführt Oreithya *.

## Referanser
Park Guy-lim

**Park Guy-lim** (født 27. februar 1999) er en sørkoreansk skihopper.

15. februar 2017 debuterte hun i verdenscupen i skihopping på hjemmebane i Pyeongchang, som også er hennes beste individuelle verdenscup-plassering med en 30.-plass.

Park representerte Sør-Korea under Vinter-OL 2018 i Pyeongchang hvor hun endte med 14,2 poeng og siste plass i normalbakkerennet.

## Referanser


## Eksterne lenker
*
Sergej Prikhodko

**Sergej Eduardovitsj Prikhodko** (1957–2021) var en russisk politiker og diplomat. Han ble regnet som en av de mest sentrale tjenestemenn i russisk utenrikspolitikk og arbeidet for alle Russlands presidenter: Boris Jeltsin, Vladimir Putin, Dmitrij Medvedev og igjen Putin.

## Biografi

Prikhodko var utdannet ved Moskvas statlige institutt for internasjonal politikk. Fra 1986 til 1987 var han attaché og tredjesekretær i avdelingen for sosialistiske land i Sovjetunionens utenriksdepartement. Fra 1992 til 1993 var han andresekretær og senere førstesekretær ved den russiske ambassaden i Tsjekkoslovakia. Fra 1993 til 1997 var han avdelingsleder og stedfortredende leder ved det russiske utenriksdepartementet. Fra april 1997 var han rådgiver for den russiske presidenten.

Fra 14. september 1998 var han nestleder for presidentadministrasjonen, fra 2. februar 1999 også leder for presidentadministrasjonens avdeling for utenrikssaker. 17. juni 1999 ble Prikhodko utnevnt til ekstraordinær og befullmektiget ambassadør.

Fra mars 2004 var han utenrikspolitisk rådgiver for den russiske føderasjonens president, først for Vladimir Putin, og fra 2008 for etterfølgeren Dmitrij Medvedev. Deretter han ble i mai 2012 første nestleder i den russiske regjeringsstaben, og fra mai 2013 ble han visestatsminister og stabssjef.

Prikhodko døde 25. januar 2021.

## Referanser
FFS

**FFS** kan vise til:

;Geografi
* Frankfurt Süd stasjon, jernbanestasjon
* French Frigate Shoals, atoll i Stillehavet
* Färs och Frosta Sparbank Arena, Sparbanken Skåne Arena

;Teknologi
* Akselerometer (fritt fall-sensor)
* Amiga Fast File System, filsystem
* Unix File System (Berkely Fast File System), filsystem
Oleg Deripaska

**Oleg Vladimirovitsj Deripaska** (russisk: ; født 2. januar 1968 i Dzerzjinsk i Nizjnij Novgorod oblast) er en russisk oligark. Han er grunnlegger og eier av Basic Element, en av de største russiske industrigruppene, og dessuten president i En+-gruppen og i United Company RUSAL, verdens nest største aluminiumsselskap.

Deripaskas formue var i 2015 anslått til 3,5 milliarder amerikanske dollar, og i 2017 til 5,1 milliarder amerikanske dollar.

I 2018 ble det offentliggjort videoklipp av Deripaska og visestatsminister Sergej Prikhodko på fisketur i Norge. Regimekritikere hevder at videoene viser ulovlig samrøre mellom myndighetene og næringslivstopper, mens Deripaska har tatt ut søksmål mot nettsteder og aviser som har publisert videoklippene.

## Referanser
Germain Grisez

**Germain Gabriel Grisez** (født 30. september 1929 i Cleveland i Ohio i USA, død 1. februar 2018 i Oxford i Pennsylvania) var en amerikansk filosof.

## Liv og virke
Grisez utviklet sine tanker fra Thomas Aquinas og frembrakte en katolsk tilnærming innen moralfilosofien egnet til møtet med sekulær moralfilosofi. I *The First Principle of Practical Reason: A Commentary on the *Summa Theologiae*, I-II, Q. 94, A. 2* (1965) kritiserte Grisez den ny-skolastiske fortolkning av Aquinas som at den skulle betrakte moralnormer som avledet fra metodologisk antesedent kunnskap av menneskenaturen. Grisez forsvarte den metafysiske fri vilje, og fremla en naturlovsteori for praktisk fornuftsbruk og moralsk dømmekraft som, skjønt thomistisk i vid forstand, avviker fra Aquinas' på noen viktige punkter.

Gjennom det utsyn han fikk ved sin gjennomarbeidelse av Thomas Aquinas' morallovteori, var Grisez også en uttrykkelig og kraftfull forsvarer av tradisjonelle synspunkter i stridsspørsmål innen seksualmoralen, som fødselsregulering og abort. Han skrev også innflytelsesrike artikler om bioteknologi og om hvordan slike teknologier kunne anvendes rett eller galt; til enten å støtte den palliative pleie og livsverdi, eller tvert i mot å fremskynde døden.

Grisez underviste som professor i kristen etikk ved Mount St. Mary's University i Emmitsburg i Maryland fra 1979 til han ble pensjonist i 2009.

## Referanser


## Eksterne lenker
* The Way of the Lord Jesus Complete text of the three volumes and additional material
* The Making of a Moral Theologian , Russell Shaw. 1996 article on Grisez's personal and professional life, including his work for Cardinal O'Boyle of the Diocese of Washington D.C.
* Biotechnology and Human Dignity in the Thought of Germain Grisez, Nicholas C. Lund-Molfese.  Describes the necessity of the Christian virtue of hope in choosing the good of the human person in so-called "hard cases".
Remote Operations Service Element protocol

**Remote Operations Service Element (ROSE)** er et OSI-grensesnitt som er spesifisert i ITU-T Recommendation X.219, ISO/IEC International Standard 9072-1. Det sørger for (a) evne til å utføre fjerne operasjoner, (b) interaksjon mellom enheter i en distribuert applikasjon og (c) ved mottak av forespørsler om fjerne operasjoner tillate den mottagende entitet å prøve å utføre operasjonen og rapportere resultatet av forespørselen.

OSI-protokoller som X.400 og X.500 bruker tjenester som er sørget for av ROSE. ROSE-protokollen i seg selv er definert ved å bruke notasjonen ASN.1.

## Eksterne lenker
*International Telecommunication Union Recommendation X.219
*International Telecommunication Union Recommendation X.229
*ISO ISO 9072
Rocky Mountain Trench

**Rocky Mountain Trench**, også kalt **The Valley of a Thousand Peaks** eller bare **The Trench** er en lang, smal dal i den nordlige delen av De nordamerikanske Kordillerene. Dalen strekker seg om lag 1&nbsp;500 kilometer fra Flathead Lake i Montana til elva Liard like sør for grensen mellom Britisk Columbia og Yukon. Dalbunnen er 3–20 kilometer bred og varierer i høyde over havet fra 600–1&nbsp;000 meter. Dalen er orientert i en nordvestlig-sørøstlig retning.

Rocky Mountain Trench markerer grensen mellom Canadian Rockies i øst og Columbia Mountains og Cassiar Mountains i vest. Dalen dreneres av fire store elver: Columbia, Fraser, Peace og Liard.

Selv om noe av terrenget er blitt gravd ut av isbreer, er dalen hovedsakelig et resultat av en prosess med forkastning som startet for ca. 65 millioner år siden.

## Referanser
Digital penn

En **digital penn** eller smartpenn er et innmatningsutstyr som oppfanger håndskriften eller penselstrøkene fra en bruker og konverterer håndskevet analog informasjon fra «penn og papir» til digitale data som kan anvendes i ulike applikasjoner. Denne typen penn er vanligvis brukt sammen med en digital notisblokk, selv om dataene også kan brukes av ulike applikasjoner eller simpelthen som grafikk.

En digital penn er vanligvis større enn og har flere egenskaper enn en aktiv penn. Digitale penner inneholder vanligvis intern elektronikk og har egenskaper slik som sensitivitet overfor berøring, innmatningsknapper, minne for lagring av håndskrevne data og overføringsmuligheter.

## Referanser
Haplologi

**Haplologi** (avleda av gresk ἁπλόος *haplóos*, «enkel», og λόγος *lógos*, «tale») er en fonologisk prosess som forenkler ord ved at den ene av to tilstøtende lydrekker eller stavelser faller bort, enten fordi de er helt like eller fordi de begynner med samme språklyd. Ei tenkt haplologisk form av *haplologi* ville vært *haplogi* .

Andre eksempler er *tragikomisk* av *tragi*'ko**komisk'', ''fjortendel'' for ''fjorten**de**del'' og ''Vestad'' av ''Ve**sta*'stad*.

Haplologi virker motsatt av reduplikasjon.

## Referanser
Håkon Bjercke

**Håkon Alf Bjercke** (født 1973) er en norsk kommunikasjonsrådgiver, sportsjournalist og kommentator i Discovery Networks, samt markedssjef i Norges Tennis- og Padelforbund.

Bjercke vokste opp på Snarøya i Bærum og gikk på Stabekk videregående skole og Norsk Skigymnas (nå Norges Toppidrettsgymnas). Fra 1992-1996 studerte og bodde han i Salt Lake City i Utah, der han ble utdannet innenfor TV- og radiojournalistikk ved University of Utah. Han kombinerte studier i Utah med en idrettskarriere innen alpint. Han måtte gi seg med ryggskade allerede som 21-åring. Han hadde sine beste resultater fra utfor, men kjørte alle disipliner på FIS-nivå i Norge og USA.

Han har erfaring fra lokal-TV i ABTV i *[[Asker og Bærums Budstikke]]* og radio fra Kanal 24 (Radio Norge). Han var medie- og kommunikasjonssjef i Stabæk Fotball. Han har siden 2016 arbeidet i Norges Tennis- og Padelforbund som markeds- og kommunikasjonssjef.

Bjercke var kommentator på alpint for TVNorge, Eurosport og Discovery, også under OL i PyeongChang i 2018.

Håkon Bjercke er storebroren til artisten og TV 2-profilen Martin «Danielle» Bjercke fra CLMD og eldste barnebarn av en av malingselskapet Jotuns stiftere - gründer og tidligere friidrettspresident Alf R. Bjercke.

## Referanser


## Eksterne lenker
* 
*
Nomevatn

**Nomevatn** er en innsjø i Nome kommune i Telemark. Den er en utvidelse eller lone i elva Straumen, og er skilt fra denne med en smal landtunge. Innsjøen ble dannet ved opprettelsen av Bandak–Norsjøkanalen og oppdemmingen av Eidselva ved Vrangfoss. Vatnet er svært grunt og er avgrenset i vest av et kunstig dike.

Nomevatn er et av de viktigste raste- og beiteområdene i Telemark for andefugler på vår- og høsttrekk. Den vestre delen av sjøen er fredet som Nomevatn fuglefredningsområde.

## Referanser
Cuávisjävrjuuhâ

**Cuávisjävrjuuhâ** (enaresamisk, skoltesamisk: *Cue'jjesjääu'rjokk*) er ei elv i Enare kommune i Lappland i Finland. Den er ei sideelv til Silisjoki og er 19,3 kilometer lang.

Vassdraget har sine øverste kilder på sørsiden av fjellet Isonkivennokka, rundt 5 kilometer fra grensa mot Norge. Derfra renner elva mot sørvest, senere mot sør, til den under navnet **Huikinvárjohka** munner ut i innsjøen Tsokkisjärvi (enaresamisk: *Cuávisjävri*). Fra Tsokkisjärvi renner Cuávisjävrjuuhâ videre mot sørvest i et løp som veksler mellom korte strykpartier og stille loner. Etter 2,3 kilometer løper elva sammen med Silisjoki, rundt 6 kilometer før Silisjokis munning i innsjøen Opukasjärvi. 

Hele nedbørfeltet ligger innenfor Kaldoaivi ødemarksområde.

## Referanser
TV-kort

Et **TV-kort** er en form for tuner som gjør det mulig å motta TV-signaler på en datamaskin. De fleste TV-kort fungerer også som videoopptaksenheter som gjør det mulig å lagre TV-programmer på en harddisk på lignende måte som en DVD gjør.

Grensesnittet for TV-kort er vanligvis PCI eller PCI Express (PCIe), men utstyr for PCMCIA, ExpressCard eller USB eksisterer også.

## Eksterne lenker
* "PC Project: Choosing a TV tuner card to record digital TV".pcauthority.com.au, besøkt 13. februar 2018
Vibeke Vasbo

**Vibeke Vasbo** (født 9. juli 1944 i Tandslet på Als) er en dansk skjønnlitterær forfatter og kvinnesaksforkjemper.

Vibeke Vasbo var på 1970-tallet aktiv i den danske *rødstrømpebevægelsen* og senere i *Lesbisk Bevægelse*. Hun var blant initiativtagerne til *Femølejren* og sterkt engasjert i kampanjen for fri abort. Hun har arbeidet som pleiemedhjelper, lærer og kranfører, sistnevnte i Oslo. I 1976 debuterte hun med boken *Al den løgn om kvinders svaghed* – om abeidet som kranfører – og derefter har hun gjort seg gjeldende både med romaner, noveller og dikt. Organisatorisk har hun også vært aktiv i Dansk Forfatterforening.

Vasbo er søster til arkeologen og historikeren Else Roesdahl.

## Bibliografi
* 1976: *Al den løgn om kvinders svaghed*
* 1980: *Efterårsferie ved fjorden*, novelle
* 1980: *Måske har jeg haft en anelse*, dikt
* 1981: *Sygehjælper i æbletræernes blomstringstid*, novelle
* 1982: *Den enøjede killing*, novelle
* 1984: *Miraklet i Amalfi*, roman
* 1985: *Anna-Amanda*, novelle
* 1990: *Det er det, jeg siger: Man vil begå mord!*, novelle
* 1991: *Hildas sang, historisk roman fra 600´årenes England*, roman
* 1993: *Glæden ved at kigge ud ad vinduet*, essay
* 2004: *Artemis, beretningen om en kat*
* 2008: *Der mangler en sang om solsorten*, roman

## Referanser


## Eksterne lenker
*
Chlorocala guerini

***Chlorocala guerini*** er en bille som hører til gruppen gullbasser (Cetoniinae) i gruppen skarabider (Scarabaeoidea).

## Utseende
En middelsstor ( millimeter), avlang, blank gullbasse. Hode, pronotum og scutellum er svarte, pronotum med et rødlig fargeskjær, dekkvingene gulgrønnlige med et bredt, svart midtfelt, også svarte ved "skuldrene" og i spissen.

## Levevis
Larvene utvikler seg i død ved som er angrepet av hvitråte. De voksne billene kommer gjerne til sevjeutfloder og andre steder der søte plantesafter er tilgjengelige.

## Utbredelse
Arten er utbredt i Nigeria, Niger og Togo.

## Systematisk plassering

* Ordenen biller, Coleoptera
** Underordenen Polyphaga
*** Overfamilien skarabider, Scarabaeoidea
**** Familien skarabider, (Scarabaeidae) Latreille, 1806 (eventuelt Cetoniidae)
***** Underfamilien Cetoniinae Fleming, 1821 
****** Stammen Goliathini Griffith & Pidgeon, 1832
******* Slekten *[[Chlorocala]]* Kirby & Spence, 1828
******** ***Chlorocala guerini*** Janson, 1888

## Eksterne lenker
* ''Chlorocala'' på Encyclopedia of life
* Oversikt over noen av artene, med bilder
* Bilde av arten
* Bilde av arten
*
Tsokkisjärvi

**Tsokkisjärvi** (enaresamisk: *Cuávisjävri*, nordsamisk: *Coagesjávri*, skoltesamisk: *Cue'jjesjäu'r*) er en innsjø i Enare kommune i Finland. Den ligger i Kaldoaivi ødemarksområde, rundt 20 kilometer nordvest for Sevettijärvi. Sjøen er en del av Neidenvassdraget og har utløp mot sør til Cuávisjävrjuuhâ, ei sideelv til Silisjoki.

## Referanser
Tmesorrhina iris

***Tmesorrhina iris*** er en bille som hører til gruppen gullbasser (Cetoniinae) i gruppen skarabider (Scarabaeoidea).

## Utseende
En middelsstor (22-24 millimeter), avlang, skinnende grønn gullbasse. Oversiden er ganske kraftig punktert, punktene mørke. Dekkvingene har fine punktrader. Beina er rødlige eller grønne.

## Levevis
Arten lever i regnskog.

## Utbredelse
Arten er utbredt i Vest- og Sentral-Afrika, fra Elfenbeinskysten i vest til Uganda i øst.

## Systematisk oversikt

* Ordenen biller, Coleoptera
** Underordenen Polyphaga
*** Overfamilien skarabider, Scarabaeoidea
**** Familien skarabider, (Scarabaeidae) Latreille, 1806 (eventuelt Cetoniidae)
***** Underfamilien Cetoniinae Fleming, 1821 
****** Stammen Goliathini
******* Slekten *[[Tmesorrhina]]* Westwood, 1842
******** ***Tmesorrhina iris*** (Fabricius, 1781)
********* *Tmesorrhina iris camerunica* Nonfried, 1892
********* *Tmesorrhina iris iris* (Fabricius, 1781)
********* *Tmesorrhina iris moseri*
********* *Tmesorrhina iris saundersi* Westwood, 1854
********* *Tmesorrhina iris schultzei* Preiss, 1933
## Kilder
* Liste over artene

## Eksterne lenker
* Bilde av ''Tmesorrhina iris iris''
* Bilde av ''Tmesorrhina iris saundersi''
*
Joe Kennedy III

**Joseph Patrick Kennedy III** (født 4. oktober 1980) er en amerikansk advokat og politiker ved Representantenes hus for Massachusetts' fjerde kongressdistrikt. 
Kennedy er barnebarnet til Robert F. Kennedy og grandnevøen til John F. Kennedy.

## Referanser


## Eksterne lenker
* 
* 
*
Frode Lindgjerdet

**Frode Lindgjerdet** (født 1973) er en norsk historiker, foredragsholder og forfatter fra Trondheim. Han har hovedfag i historie fra NTNU i 2001. Lindgjerdet er rådgiver, utstillingsformgiver og formidler ved Rustkammeret i Trondheim. Han har skrevet og utgitt en rekke artikler og krigshistoriske bøker. Frode Lindgjerdet har også vært bidragsyter og krigshistorisk konsulent i prosjektet «OSS Gjefsjøen» med å restaurere og ta vare på hovedkvarteret til Operasjon Rype på Gjefsjøen Fjellgård i Snåsa.

## Bibliografi
* *Norske luftmaktstenkere 1926–1940* (2011) Luftkrigsskolens skriftserie 24
* *[https://sites.google.com/site/readsspearconreo/troendelag-flyavdeling-16595270 Trøndelag flyavdeling] * (2013) ISBN 9788282870153
* *Kampen om Narvik 1940* (2013) ISBN 9788292938669
* *Måløyraidet* (2014) ISBN 9788292938089
* *Norske kommandosoldater i kamp - Walcheren* 1944 (2014) ISBN 9788292938720
* *Slaget om Atlanterhavet* *1939-1945 og de norske krigsseilerne* (medforfatter og oversetter, 2015) ISBN 9788292938331
* *Kampen om Hegra Festning* *1940* (2016) ISBN 9788292938423
* *Kampen om Nordlandsbanen 1945* (2016) ISBN 9788292938508
* *Norge og Den store nordiske krigen 1700–1721* (2016) ISBN 9788292938492
* *Østfronten - De hardeste slagene 1941–1945* (2018) ISBN 9788292938584
* *Operation Rype - A WWII OSS Railway Sabotage Mission in Norway* (2022) ISBN 9781636241340

## Referanser
Olaf Sanne

**Olaf Sanne** (født 26. august 1881, død 4. februar 1952) var en norsk disponent og lokalpolitiker. Sanne var ordfører i Lillehammer fra 1938 til 1940 og i 1945, etter krigen. Han representerte Høyre.

Sanne startet Lillehammer Væveri i 1909.

## Referanser
Trøndelag flyavdeling

**Trøndelag flyavdeling** var en avdeling i Hærens flyvåpen under Nordenfjeldske Flyveavdeling fra 1914. Avdelingen ble oppsatt i nøytralitetsvernet på Værnes flystasjon i september 1939. Den bestod av en speiderving som ved utbruddet av 2. verdenskrig i 1940 hadde 9 Fokker C.V speiderfly. Avdelingen ble flyttet via Selbu til Aursunden da tyskerne angrep 9. april. Sjef for speidervingen i 1940 var Per Carlsson frem til 13. april. Ledelsen ble deretter overtatt av løytnant Wilhelm Mohr. På grunn av mangel på drivstoff ble avdelingen stort sett liggende uvirksom. Avdelingen ble oppløst 27. april 1940.

## Litteratur
* Frode Lindgjerdet; ''Trøndelag Flyavdeling''  (2013)

## Referanser
Kosmisk hav

Et **kosmisk hav** er innenfor flere mytologier det som fantes før skapelsen, altså før verden ble til. Det kosmiske hav ses derfor på som en vag og spesifikk fortid, som ga oppgav en eller flere guder fantes før verden ble til. Innenfor zoroastrismen kalles dette for *Frāxkard*.

## Referanser